03. MUHAMMED B. IDRIS ES- SAFI'I 



Imam Safija jedan je od najvecih islamskih ucenjaka. Tesko je odgonetnuti da li je njegov 
doprinos veci u hadisu ili fikhu? Zna se da je udario temelje i jednoj i dmgoj 
znanosti!Ubraja se u obnovitelje islama u II hidzretskom stoljecu! AUahov Poslanik, 
s.a.v.s, i imam Safija imali su zajednickog pretka! 



Puno ime mu je Ebu Abdullah Muhammed b. Idris b. el- Abbas b. Osman b. Safi'i b. Es- 
Saib b. Ubejd b. Abdu Jezid b. Hasim b. el-Muttalib b. Abdu Menaf b. Kusajj el-Kuresi 
el-Muttalibi es-Safi'i el-Mekki. Abdu Menaf je zajednicki predak AUahovog poslanika, 
Muhammeda, s.a.v.s, i imama Safije, pa, otuda, za Safiju kazu da je bio amidzic 
Vjerovjesnika, s.a.v.s! 

Nazvan je es-Safi'i po svom pradjedu Safi'u, koji se ubraja u generaciju mladih ashaba, 
obzirom da je AUahovog Poslanika, s.a.v.s, sreo kada je imao desetak godina. Otac 
njegovog pradjeda Safi'a es-Saib presao je na islam na dan bitke na Bedru. Majka mu je 
porijeklom iz plemena el-Ezd. 

Svi autori spominju da je Imam Safija roden 150. god. po Hidzri, dakle, one godine kada 

je umro velikan islamske znanosti Ebu Hanife. cak se navodi, u nekim izvorima, da je 

roden iste noci u kojoj je umro Ebu Hanife! 

Kada je u pitanju mjesto njegova rodenja, postoje izvjesna razilazenja. Tako se spominju: 

Gaza, Askelan, Jemen i dr. Medutim, vecina autora, ocito je, preferira Gazu u Palestini, 

citirajuci samog imama Safija, koji je izjavio: Roden sam u Gazi, 150. god. Kada sam 

imao dvije godine, majka me je prenijela u Mekku! Inace, njegov otac je umro mlad, pa 

je Imam Safija odrastao u krilu majke, bez oca. 

Od samog rodenja dalo se primijetiti da ce to dijete bill znacajna licnost u islamskom 

svijetu, sto potvrduje i san njegove majke koji biljeze brojni islamski izvori, u kome se 

kaze da je ona, radajuci Safiju, vidjela kako se rada zvijezda koja je pala na Misir, nakon 

cega su se njezini dijelovi rasprsili i na ostala podrucja! To su tumaci snova protumacili 

tako sto su rekh da je roden veliki ucenjak, cije ce ucenje izuzetno djelovati na Egipat, ah 

ce njegovo znanje doprijeti i do svih ostalih podrucja! 

Imam Safija se intelektualno razvija i odgaja u periodu abbasijske dominacije, u vremenu 

procvata brojnih naucnih disciplina, nastanka razhcitih idejnih usmjerenja i izuzetnog 

porasta prevodenja razhcitih djela sa drugih jezika. 

Vrlo rano je naucio Kur'an napamet. Neki izvori biljeze da je tada imao samo sedam 

godina. Nakon togaje poceo izucavati hadis i hadiske znanosti. Sa deset godina je naucio 

napamet Malikovo djelo El-Muvetta', a onda se dao na izucavanje serijatskopravnih 

znanosti. Nakon toga, izvjesno vrijeme uci arapski jezik i pjesnistvo, u cemu je postao 

izuzetno poznat! 

Uz izucavanje znanosti, njegov omiljeni hobi bilo je gadanje u cemu je postigao 

maksimum. Od deset pokusaja gadanja strijelom imao je devet ili svih deset pogodaka, 

sto je bilo nedostizno za njegove suvremenike! 

Inace, Imam Safija je prvo ucio u Mekki. Tu je ima brojne ucitelje i puno je naucio. 

Usavrsavanje je nastavio u Medini, uglavnom, slusajuci imama Malika, od koga je dosta 



naucio i sa njim je ostao sve do njegove smrti 179. god. po Hidzri, povremeno obilazeci 
svoju majku koja je ostala u Mekki. 

Imam Safija je ucio u vise tadasnjih islamskih naucnih centara. U pocetku je, svakako, 

najvise naucio u Mekki. Prvi ucitelj koji je ostavio nesumnjiv utjecaj na ovog velikana, 

posebno u domenu serijatskopravnih znanosti, bio je Muslim b. Halid ez-Zendzi. Od 

ostalih ucitelja u Mekki izdvajamo: Sufjan b. Ujejne, Se'id b. Salim el-Kadah, Davud b. 

Abdurrahman el- Attar, Abdulhamid b. Abduzlaziz b. Ebi Davud i Fudajl b. Ijad. 

U Medinu odlazi kada je navrsio dvadeset godina, i uz, imama Malika, najvise je naucio 

od Ibrahima b. Ebi Jahjaa el-Medenija, Abdulaziza ed-Deraverdija, Attara b. Halida, 

Isma'ila b. Dza'fera, Ibrahima b. Sa'da i Muhammeda b. Se'ida b. Fudejka. 

U Jemenu susrece Mutarrifa b. Mazina, Hisama b. Jusufa el-Kadija, Jahjaa b. Hassana i 

dr. 

U Iraku uci od Muhammeda b. Hasana, ucenika Ebu Hanife, Veki'a b. El-Dzerraha, 

Hammada b. Usame el-Kufija, Isma'ila b. Atijje el-Basrija, Abdulvehhaba b. 

Abdulmedzida el- Basrija i dr. 

Znacajno je napomenuti da su Safijini ucitelji bill raznih naucnih usmjerenja i profila. 

Medu njima nalazimo predstavnike tradicionalne hadiske skole, one koji su preferirah 

analogiju, mu'tezilijsko i si'ijsko ucenje do onih koji su zastupah stavove suprotne 

njegovom mezhebu! To ce uveliko doprinijeti prosirenju njegovih vidika i obuhvatnijem 

pristu^u brojnim problemima! 

Tako Safija uci hadis i analogiju u Bagdadu od Muhammeda b. Hasana, Ebu Hanifinog 

ucenika, izuzetnog hanefijskog pravnika, koji slovi kao jedan od najznacajnijih Safijinih 

ucitelja i koga je on izuzetno cijenio i respektirao. Muhammed b. Hasan je, takode, 

respektirao svoga ucenika Safiju, tako da je volio sastanke i kruzoke sa njim, vise nego 

sastanke sa halifom! 

Kako god je imam Safija imao brojne ucitelje, broj njegovih ucenika je, takode, bio 
veliki. Od njega nisu ucili samo ucenici, vec su to cinili cak i njegovi ucitelji od kojih je 
on, u pocetku, ucio, a takode i njegovi savremenici imami, sa kojima se druzio i 
raspravljao o raznim islamskim disciplinama. Posebno su iskoristih njegovo znanje iz 
hadisa i fikha. 
Od njegovih ucenika posebno se isticu: 

- U Mekki: Ebu Bekr el-Humejdi, Ibrahim b. Muhammed b. El- Abbas, Ebu Bekr 
Muhammed b. Idris, Musa b. ebi el-Dzarud i dr. 

- U Bagdadu: Hasan es-Sabah ez-Za'ferani, Husejn b. Ah el-Kerabisi, Ebu Sevr el-Kelbi, 
Ahmed b. Muhammed el-Es'ari el-Basri i dr. 

- U Egiptu: Harmele b. Jahja, Jusuf b. Jahja el-Buvejti, Isma'il b. Jahja el-Muzeni, 
Muhammed b. Abdullah b. Abdulhakem, er-Rebi' b. Sulejman el-Dzizi i dr. 
Najistaknutiji Safijin ucenik bio je, nesumnjivo, Ahmed b. Hanbel. Kada su ga, jednom 
grilikom, pitah o njegovom ucitelju, on je s ponosom izjavio: Allah je nama sa imamom 
Safijom milost ukazao! Inace, mi smo ucili i biljezili od drugih dok nismo upoznah 
imama Safiju. Kada smo culi njegovo izlaganje, ustanovili smo da je on znaniji od 
drugih. Od njega smo saznavali danima i nocima. Allah mu se smilovao - svako dobro 
smo od njega vidjeli! 

Ahmed b. Hanbel nije izostajao iz kruzoka koga je vodio Imam Safija. Tako ez-Za'ferani 



primjecuje: Nikada nisam otisao u Safijin naucni kmzok a da nisam u njemu nasao 

Ahmeda b. Hanbela! 

U sezoni hadza i dmgim prilikama Safija je drzao predavanja u Haremi-serifu u Mekki. 

Tada je veliki broj zainteresiranih i zeljnih znanja slusao od njega i prenosio dalje. 

Jednom prilikom je Ahmed b. Hanbel dosao Ishak b. Rahevejhu, inace ucitelju imama 

Buharija, i pozvao ga: Ustani, Ebu Ja'kube, da vidis covjeka kakvog tvoje oci do sada 

nisu vidjele! I doveo ga je do mjesta gdje je Safija drzao predavanje. 

Imam Safija se iz Mekke vraca u Bagdad 195. god., gdje ga docekuju ucenjaci raznih 

profila i tada pise poznato djelo Er-Risala u kojem je udario temelje usuli fikhu. Odatle 

odlazi 199. god. u Egipat i tamo se nastanjuje do kraja zivota. Tu je napisao brojna djela i 

odgojio brojne generacije buducih ucenjaka. Obilazili su ga ucenici iz Sama, Jemena, 

Iraka i dmgih podmcja, koristeci njegovo zavidno znanje. 

Imam Safija bi pocinjao sa predavanjem Kur'ana - kako navodi er-Rebi' b. Sulejman - 

kada bi zavrsio sa sabah-namazom. Hadis je tumacio kada bi Sunce vec izaslo. Kada bi 

Sunce vec poskocilo na horizontu otvorio bi razgovor i diskusije o odrzanim 

predavanjima, a nakon toga, pa sve do podne-namaza, dolazile bi gmpe ucenika zeljne 

arapskog jezika, gramatike, sintakse i pjesnistva. 

Tako je imam Safija svakodnevno sest sati drzao predavanja iz razlicitih oblasti i to je 

rezultiralo velikom grupom izvanrednih ucenika koji ce kasnije biti svjetionici islamskog 

ummeta u razlicitim naucnim disciplinama! 

Od brojnih djela koja je napisao imam Safija, izdvajamo: 

1.- Kitabu-r-risale: Ovo djelo je napisao po nagovoru Abdurrahmana b. Mehdija. Djelo 

tretira pitanja usuli-fikha, a bilo je postaknuto od strane muhaddisa toga vremena. Djelo 

je pisao 195. godine, za vrijeme boravka u Bagdadu. Nakon zavrsetka tog djela 

Abdurrahman b. Mehdi je izjavio: Nisam znao da je Allah stvorio ovakvog covjeka! 

Kada je preselio u Egipat napisao je novu verziju tog djela. Neki tvrde da je stara verzija 

djela izgubljena i da do danas nije pronadena! Za to djelo El-Muzeni kaze: Procitao sam 

ga 500 puta i svaki put sam u njemu nasao neku novu korist! 

2.- Kitabu-1-umm: Obuhvata konacnu verziju njegovog mezheba. Zna se da je imam 

Safija dolaskom u Egipat i promjenom stanja i obicaja, uveliko izmijenio neke svoje 

serijatskopravne stavove, pa je djelo rezultat tih promjena. Ono sadrzi preko 140 

poglavlja! 

3.- Kitabu-1-hudzdzde, 

4.- Kitabu-s-sijer, 

5.- Kitabu-1-mebsut, 

6.-Kitabus-sunen 

7.- Kitabu Ali ve Abdullah, 

8.- Kitabu-1-mensurat, 

9.- Ihtilafu-1-hadis, 

1 . -Dzima'u- 1- ilmi, 

1 1 .-Ibtalu-1-istihsan, 

12.-Ahkamu-1-Kur'an, 

13.-Bejanu-l-fardi, 

14.-Sifetu-l-emri ve-n-nehji, 

15.-Fadailu Kurejs, 



16.-Ihtilafu Malik ve-s-Safi'i, 
17.-Ihtilafu me'a Muhammed b. Hasan, 
1 8.-Ihtilafu-l-irakijjin, 
19.-El-Emali-l-kubra, 
20.-El-Imlau-s-sagir, i dr. 

Imam Safija nije napisao zasebno hadisko djelo, kao sto to nije ucinio ni Ebu Hanife, vec 
su to, kasnije, sakupili njihovi ucenici. Tako je njegov Musned sakupio Ebu-1- Abbas 
Muhammed b. Ja'kub el-Esamm el-Emevi en-Nejsaburi (umro 346. god.). U njega je 
uvrstio hadise koje je preuzeo od Safijina ucenika, er-Rebi' b. Sulejmana el-Muradija 
(umro 270. god.), a koji su navedeni u Safijinim djelima El-Umm i El-Mebsut. 
Postoji takode i njegov Sunen a to je hadisko djelo u kome su sabrani hadisi koje prenosi 
Ebu Dza'fer et-Tahavi od Safijinog ucenika el-Muzenija. 
Oba djela su stampana. 



Njegov doprinos fikhu i usuli-fikhu je nemjerljiv. To bi se moglo reci i kada su u pitanju 

hadis i hadiska znanost. Kako god je udario temelje usuli-fikhu, tako je udario temelje i 

hadisu, posebno ako se uzme u obzir uspostavljanje pravila u domenu rivajeta/prenosenju 

hadisa i briljantne odbrane sunneta! On je bio izvor u pitanjima sunneta, kako primjecuje 

Ibnu-u-Salah, svima nakon njega! 

On se, u pogledu prihvatanja hadisa, razlikovao od Ebu Hanife i Malika. Tako je smatrao 

obligatnim postupati po hadisu ciji je lanac prenosilaca/sened autentican a, uz to, spojen 

do AUahgovog Poslanika, s.a.v.s, makar i izlazio iz okvira prakse stanovnika Medine, sto 

je uslovljavao Malik, ili brojne druge stroge uvjete koje je zagovarao Ebu Hanife! 

S pravom se moze reci da njegovo djelo Er-Risale, kao i studije u djelu El-Umm, 

predstavljaju najdragocjenije stivo sto su do sada ucenjaci napisali u odbranu sunneta i 

njegovog mjesta u serijatskom pravu! Nije, otuda, imam Safija bez razloga nazvan 

Nasiru-1-hadisi/Pomagac hadisa ih Nasiru-s-Sunneti/Pomagac sunneta! 

Otuda Muhammed b. Hasan, Safijin ucitelj a Ebu Hanifin ucenik, konstatira: Ako danas 

muhaddisi nesto kazu, onda je to izrazeno Safijinim jezikom! 

Ez-Za'ferani ide jos dalje kada istice: Muhaddisi su spavali, pa ih je probudio imam 

Safija!^ 

Imam Safija je, uz Kur'an, smatrao fundamentalnim izvorom hadis AUahovog Poslanika, 

s.a.v.s. On je odbacivao svoje(prethodno) misljenje ako je oponiaralo hadisu. Otuda 

eksplicite napominje: Ako je hadis vjerodostojan - to je moj mezheb! 

U drugoj verziji se navode njegove rijeci: Ako nadete vjerodostojan hadis AUahovog 

Poslanika, s.a.v.s, - postupajte po njemu, a moj govor ostavite! 

Sa koliko zanosa je Imam Safija bio privrzen hadisu, najbolje ce nam oslikati rijeci 

velikog Ahmeda b. Hanbela: Nisam vidio nikoga da vise slijedi hadis od Safije! 

Koliko, kostataciju da je Safija bio hafiz u hadisu, navodi da je kompletno Malikovo 

djelo je imam Safija dostigao u hadisu najbolje ce ilustrirati rijeci cuvenog Ibn Ferhuna, 

koji uz El-Muvetta' naucio napamet za samo devet noci!!! 

Imam Fahruddin er-Razi smatra da je imam Safija bio veliki znalac u hadisu i hadiskoj 

znanosti, da je svojim zanimanjem obuhvatio citavu lepezu hadiskih disciplina i da je bio 

najbolji pomagac sunneta! 



Takode, Hafiz ez-Zehebi potvrduje njegovu preciznu utemeljenost u hadisu, nazivajuci ga 
hafizom hadisa, osobom koja je duboko prodrla u skrivene mahane hadisa i osoba koja je 
primala samo autenticne predaje! Na kraju, Ez-Zehebi zakljucuje da bi imam Safija jos 
vise na planu hadisa doprinio, da je duze zivio, kao sto je bio slucaj sa dmgim imamima! 
Imam Safija je prvi, kako tvrdi El-Isnevi, koji je nesto napisao o nasih i 
mensuh/derogiranim i derogirajucim hadisima. Otuda imam Ahmed primjecuje: Mi 
nismo znali koji je derogirajuci a koji derogirani hadis dok nismo sreh imama Safiju! 
Ako citiramo poznatog hadiskog kriticara Ebu Zur'a er-Razija ustvrdicemo kakav je 
respekt Safija uzivao kod hadiskih stmcnjaka u njihovoj oblasti. On kaze: Kod Safije se 
ne moze naci hadis u kome je on pogrijesio ! ! ! Slicno tome zakljucuje i Ebu Davud. 
Njegova opsesija hadisom, uz Kur'an i fikh, bila je prepoznatljiva i kroz stihove, koje je 
iza sebe ostavio u velikom broju. Tako na jednom mjestu kaze: 
Svako znanje izuzev Kur'ana, hadisa i fikha u vjeri, 
Najobicnije je gubljenje snage i vremena, 
Ako se znanje sa haddesena ne preuzima i ne mjeri, 
Onda je takvo znanje obicno dosaptavanje sejtana! 



Imam Safija bio je lijepe fizicke konstrukcije i lijepoga lica. Imao je lijep glas, pa su, dok 

je ucio Kur'an, prisutni uzivah i plakah. Bio je izuzetan govornik, pa ga je Ishak b. 

Rahevejh nazvao hatibom uleme. 

Krasile su ga brojne moraine vrline. Spomenimo samo neke: 

Jahja b. Me'in kaze: cak i da je laz kojim slucajem dozvoljena, njegove visoke moraine 

norme mu ne bi dozvoljavale da laze! 

Jednom prilikom, kako prenbosi Harmele b. Jahja, izjavio je: Nikada u zivotu nisam 

slagao, niti sam se zakleo AUahom! 

Njegova darezljivost bila je poslovicna. Biljezi se da mu je jednom u blizini Mekke bio 

namjesten sator u koji je primao Ijude. Sa sobom je imao 10.000 zlatnika koje mu je 

halifa dostavio. Do kraja boravka u satoru podijelio je potrebnima svih 10.000 zlatnika! 

Po Ibn Hadzeru ta brojka dosegla je 20.000 zlatnika! 

Biljezi se da mu je jednom prilikom sa jahalice pao bic, koji je jedan djecak podigao, 

obrisao svojim rukavom i dodao mu, na sto mu je Imam Safija podario sedam zlatnika! U 

drugoj verziji tvrdi se da mu je poklonio 50 zlatnika! 

Brojni izvori navode da je Imam Safija noc dijelio na tri dijela.Prvu trecinu noci koristio 

je za ucenje, saznavanje, pisanje i intelektualno sazrijevanje, drugu trecinu za ibadet, a 

trecu za san i spavanje! 

Za njega se tvrdi, slicno kao i za Ebu Hanifu, da je svakog mjeseca ucio po 30 puta 

Kur'an, a za vrijeme ramazana cak 60 puta, i to sve u namazu! 

Posebnu ekstazu dozivljavao je u namazu! Tako Ibrahim b. Muhammed primjecuje: 

Nikoga nisam vidio da Ijepse klanja namaz i da ga bolje dozivljava od Muhammeda b. 

Idrisa es-Safi'ija! 

Omer b. Nebate, primjecujuci da nije vidio poboznije osobe od imama Safije, biljezi 

zanimljiv dogadaj: Safija, Haris b. Lebid i ja otish smo na Saffu. Haris, ucenik Saliha el- 

Mirrija, imao je veoma lijep glas, pa je poceo uciti Kur'an. Kada je dosao do rijeci AUaha 

Uzvisenog: Ovo je dan u kome oni nece ni prozboriti i pravdanje im nece dozvoljeno biti! 

, vidio sam Safiju kako mu se boja promijeni, koza zadrhta, poce se tresti i, na kraju, pade 



onesvijescen! 

Njegovi intelektualni dometi bill su, doista, visoki. Stogod bi procitao, to bi i zapamtio ! O 
kakvom intelektualnom kolosu se radilo najbolje ilustrira podatak da je od svog Muslim 
b. Halid ez-Zendzija dobio dozvolu da izdaje fetve kadaje imao samo 15 godina!!! 
Intelektualna istancanost rezultat je, izmedu ostalog, kako primjecuje imam el-Gazali, 
neprejedanja i minimalnog konzumiranja hrane. Taj eliksir imam Safija otkriva u jednoj 
izjavi, koju prenosi Ibn ebi Hatim: Samo sam se jedanput najeo za 16 godina i tom 
prilikom sam stavio mku u usta i povratio ! Ucinio sam to zato sto je sitost uzrok tromosti 
tijela, okorjelosti srca, isceznuca pronicljivosti, povecanja sna i slabi osobu od ibadeta! 
Brojne su ga osobine i vrline krasile. Ko zeli vise saznati o tome, neka iscita zasebna 
djela napisana o ovom velikanu. Medu ostalim, djela o njemu napisali su: Ebu Abdullah 
b. Omer er-Razi, Muhammed b. Husejn el-Aburi, Nasr b. Ibrahim el-Makdisi, Ibn ebi 
Hatim er-Razi, Ebu Bekr el-Bejheki, Abdurreuf el-Munavi, Isma'il el- Adzluni, Ibn 
Hadzer el-Askalani i dr. 



Njegova pozicija postala je posebno znacajna u ocima islamskih ucenjaka nakon tvrdnje 

velikog broja uleme da se na njega odnose rijeci AUahovog Poslanika, s.a.v.s, o 

obnoviteljima vjere. Naime, radi se o hadisu koji prenosi Ebu Hurejre, r.a: Allah Uzviseni 

ce slati ovome ummetu na kraju svakih stotinu godina onoga ko ce im obnoviti njihovu 

vjeru! 

Ahmed b. Hanbel, komentirajuci ovaj hadis, kaze: Allah ce slati Ijudima na kraju svakih 

stotinu godina ko ce ih pouciti sunnetu, a otkloniti laz od AUahovog Poslanika, s.a.v.s. 

Analizirali smo i nasli da je u prvih stotinu godina to bio Omer b. Abdulaziz, a u drugih 

stotinu godina imam Safija! To tvrde Ibn Adijj, Hakim, ez-Zehebi, Ibn Hadzer i drugi. 

U drugom hadisu koji prenose Ibn Mes'ud, Ali b. ebi Talib, Ibn Abbas i Ebu Hurejre, r.a., 

sa slicnim verzijama, Poslanik islama, Muhammed, s.a.v.s, kaze: Dajte prednost 

Kurejsijama, jer ce znanje jednog njihovog ucenjaka prekriti zemlju! Islamski ucenjaci 

slazu se da se ove rijeci odnose na imama Safiju! 

Inace, brojni islamski ucenjaci puno pohvala su izrekh u prilog ovog velikana. Tako Ebu 

Sevr el-Kelbi kaze: Nisam sreo nikog slicnog Safiji! 

Malik b. Enes priznaje: Od Kurejsija mi nije dosao mladic inteligentniji i sa vise 

razumijevanja od Safije! 

Ibn Vehb veli: Safija je imam ucenjacima! 

Neko je u prisustvu Sufjana b. Ujejne rekao da je umro Safija, na sto je on konstatirao: 

Ako je, doista, umro, onda je umro najvredniji ucenjak ovog vremena! 

Jahja b. Se'id istice: Nisam vidio pametnijeg i inteligentnijeg od njega! 

Slicno napominje i Ebu Ubejd Kasim b. Selam: Nisam vidio pametnijeg, poboznijeg i 

rjecitijeg covjeka od Safije! 

Junus b. Abdu-1-A'la veh: Nisam sreo pametnijeg covjeka od Safije! Kada bi se sakupila 

pamet citavog ummeta, nadvladala bi je pamet imama Safije! 

Njegova dominacija u diskusijama i raspravama na najbolji nacin ilustrirana je u rijecima 

Haruna b. Se'ida, kada istice: Kada bi Safija, raspravljajuci sa drugima, zelio ubijediti 

svoje sagovornikeda su ovi stubovi od kamena - drveni, uspio bi! 

Otuda Muhammed b. Abdullah b. Abdulhakem primjecuje: Kada bi vidio onoga s kim 

raspravlja imam Safija, ja bih ga sazaljevao! On je Ijude naucio kako da upotrebljavaju 



argumente! 

Ebu Sevr zakljucuje: Ko tvrdi da je vidio slicnog Safiji u znanju, rjecitosti, utemeljenosti 

i argumentiranosti - taj je slagao! 

El-Adzluni istice da niko nije zelio vise oponasati Safiju od imama Ahmeda. Ahmed o 

njemu kaze: Nisam vidio covjeka da bolje razumijeva Allahovu Knjigu od Safije! 

Na dmgom mjestu kaze: Da nije bilo Safije - ne bismo razumjevali hadis! 

Nije, onda, cudo sto su brojni ucenjaci, poput Ahmeda b. Hanbela, Ishaka b. Rahevejha, 

Se'ida el-Kattana i dmgih, ucili dove za ovog velikana i molili Allaha da mu oprosti! 

Tako Ahmed b. Hanbel priznaje: U ranu zom Allaha mohm za sest osoba. Jedan od njih 

je Safija! 

Na dmgom mjestu Ahmed veli: Vec trideset godina nisam zaspao a da prije toga nisam 

Allaha molio za imama Safiju! 

Abdullah, Ahmedov sin, zacudio se sa koliko zanosa i iskrenosti je njegov otac molio 

Allaha za Safiju, pa ga je jednog dana upitao: Kakav je taj covjek Safija, kada toliko 

AUahu upucujes dove za njega? Ahmed mu je odgovorio: Sine moj, Safija je bio za 

dunjaluk kao Sunce, a za Ijude kao zdravlje! Pa zar ovo dvoje imaju alternativu i 

zamjenu?! 

Spomenuti primjer najbolji je pokazatelj otvorenosti i sirokogrudnosti pravih i istinskih 

ucenjaka! Ovo je jos jedan dokaz da medu iskrenim imamima nije bilo zavisti, zlobe i 

mrznje, kao sto ce se pojaviti kod neukih ili nedovoljno ucenih i nedovoljno iskrenih! 



U islamskoj literaturi nalazimo razlicite razloge njegove smrti. Ima i vrlo 
senzacionalistickih predaja o njegovom preseljenju na onaj svijet. Imam Bejheki, 
posredstvom Ebu Nu'ajma el-Dzurdzanija, spominje zanimljivu predaju u kojoj se kaze: 
Halifin izaslanik dosao je Safiji u Egipat trazeci od njega da preuzme funkciju kadije, na 
sto je Safija uputio dovu AUahu Plemenitom: Moj Gospodaru, ako je to bolje za mene, 
moju vjeru, moj dunjaluk i konacnu moju srecu - neka se onda to izvrsi, a ako je 
suprotno tome, onda me uzmi Sebi! Biljezi se da je imam Safija tri dana nakon te dove 
preselio na ahiret! 

Medutim, zna se da su imama Safiju satirale razne bolesti. Izmedu ostalih, bolovao je i od 
hemoroida, pa mnogi autori smatraju da je ta bolest bila uzrokom njegove smrti! 
Umro je 204. godine u Egiptu, gdje je zivio posljednje godine zivota, u 54. godini. 



